ai4bharat/Pralekha huggingface dataset:
रेल्वे मंत्रालय
रेल्वे विद्युतीकरणाला मोठी चालना
रेल्वे मंत्रालय,वाणिज्य आणि उद्योग, ग्राहक व्यवहार ,अन्न आणि सार्वजनिक वितरण मंत्रालयाचे मंत्री पियुष गोयल यांनी उत्तर पश्चिम रेल्वेच्या नव्याने विद्युतीकरण केलेल्या धिग्वारा -बांदिकुई मार्गाचे उद्घाटन केले आणि या मार्गावरून सुटणाऱ्या पहिल्या गाडीला केले रवाना
भारतीय रेल्वेने डिसेंबर 2023 पर्यंत ब्रॉडगेज नेटवर्कचे विद्युतीकरण करण्याचे लक्ष्य साध्य करण्याचा केला निर्धार केला
नवी दिल्ली , 29 नोव्हेंबर 2020
रेल्वे मंत्रालय,वाणिज्य आणि उद्योग, ग्राहक व्यवहार ,अन्न आणि सार्वजनिक वितरण मंत्रालयाचे मंत्री पियुष गोयल यांनी उत्तर पश्चिम रेल्वेच्या नव्याने विद्युतीकरण केलेल्या धिग्वारा -बांदिकुई मार्गाचे, धिग्वारा येथील स्थानकावर आयोजित केलेल्या समारंभात उद्घाटन केले आणि या नव्याने विद्युतीकरण केलेल्या मार्गावरून सुटणाऱ्या पहिल्या गाडीला रवाना केले. या समारंभाला लोकप्रतिनिधी आणि रेल्वेतील वरीष्ठ अधिकारी उपस्थित होते.
यावेळी संबोधित करताना पियुष गोयल म्हणाले, “आजचा दिवस हा अतिशय महत्त्वाचा दिवस असून गुरुनानक यांच्या जयंतीची पूर्वसंध्या आहे.ते पुढे म्हणाले की, आदरणीय पंतप्रधान यांच्या नेतृत्वाखाली भारतीय रेल्वे वेगात आणि दर्जेदार प्रगती करत टप्याटप्याने पुढे जात आहे आणि प्रत्येकाचे सहकार्य, सुसंघटित कार्य आणि प्रेरणा घेऊन उत्कृष्ट कामगिरी बजावीत आहे.”
रेल्वेने केलेल्या कामगिरीवर भर देत गोयल म्हणाले, “35 वर्षांपूर्वी राजस्थान येथील कोटा-मुंबई मार्गाच्या विद्युतीकरणाचे काम झाले , त्यानंतर कुणीही या भागाकडे लक्ष दिले नाही.रेल्वेने संपूर्ण भारतातील रेल्वे मार्गाच्या शंभर टक्के विद्युतीकरणाचे उद्दिष्ट समोर ठेवले आहे.”
ते पुढे म्हणाले, “आता विचार पध्दतीत बदल झाला आहे आणि आमच्या कार्यपद्धतीतही बदल झाला आहे. आज या मार्गाचे विद्युतीकरण झाल्यावर रेवाडी ते अजमेर मार्गाचे विद्युतीकरण झाले आहे आणि आणि आता लवकरच दिल्ली अजमेर मार्गावर विद्युतीकरण केलेल्या गाड्या धावणार आहेत. या गाड्या सुरू झाल्यानंतर डिझेल गाड्या बंद होतील,त्यामुळे प्रदुषणाला आळा बसेल शिवाय आयात केलेल्या इंधनावर अवलंबून राहणे कमी होईल. या व्यतिरिक्त रेल्वेगाड्यांची सरासरी गती वाढेल त्यामुळे उद्योगधंद्यांची वाढ होईल, कृषी आधारीत उद्योग वाढून ग्रामस्थांचा आणि शेतकऱ्यांचा विकास साध्य होईल. शेतकऱ्यांच्या कृषी उत्पादनांची वाहतूक करण्यासाठी रेल्वेने 'किसान रेल' सुरू केली.सरकार शेतकऱ्यांच्या विकासासाठी कटीबद्ध आहे.
गोयल यांनी यावेळी सर्वांना मास्क वापरणे, शारीरिक अंतर बाळगणे आणि स्वच्छतेची काळजी घेणे या कोविड मार्गदर्शक तत्वांचे पालन करण्याचे आवाहनही केले.
Jaydevi P.S./S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पोलाद मंत्रालय
खाण क्षेत्रात गेल्या सहा वर्षांत जास्तीत जास्त सुधारणांसह परिवर्तन घडून आले-धर्मेंद्र प्रधान
नवी दिल्ली, 18 नोव्हेंबर 2020
खाणक्षेत्र हे देशातील असे एक प्रमुख क्षेत्र आहे, ज्यात गेल्या सहा वर्षांत परिवर्तन घडवण्यासाठी अनेक धोरणात्मक सुधारणा झाल्या आहेत असे केंद्रीय पोलाद आणि पेट्रोलिअम आणि नैसर्गिक वायू खात्याचे मंत्री धर्मेंद्र प्रधान म्हणाले. पीएचडीसीसीआयने आयोजित केलेल्या राष्ट्रीय खाण परिषदेत ते बोलत होते. स्वावलंबी होण्यासाठी मोठ्या प्रमाणात मुल्यवर्धन करण्याचे आवाहन त्यांनी केले. सर्वोच्च न्यायालयाच्या निर्णयानुसार देशाच्या नैसर्गिक संसाधनांची मालकी देशाच्या जनतेकडे आहे आणि नैसर्गिक संसाधनांच्या विकासासाठी नवीन प्रक्रिया राबवण्याची मागणी यात केली होती. त्यानुसार सरकारने या दिशेने पावले टाकत, स्त्रोत वाटपासाठी नामनिर्देशनातून बोली प्रक्रिया बदलण्याचे काम सुरू केले. ज्या राज्यांमध्ये असे स्रोत आहेत, ती राज्ये अशाप्रकारे मिळालेल्या महसुलाचे लाभार्थी आहेत.
धर्मेंद्र प्रधान म्हणाले, पंतप्रधानांची कल्पना आहे की कोळसा, लोह खनिज, बॉक्साइट, मॅंगनीज, रेअर अर्थ यासह सर्व नैसर्गिक स्रोतांचे योग्य मूल्यांकन केले पाहिजे आणि त्यांचा शोध घेऊन, त्यांचे मुल्य पारदर्शक निविदा प्रक्रियेद्वारे निर्धारीत केले जावे आणि त्याच वेळी देशाची किंमत प्रतिस्पर्धात्मकता कायम ठेवली पाहिजे. ते म्हणाले की ही प्रक्रिया सोपी आणि सुलभ करणे हे आव्हान आहे. सध्याच्या ग्लोबल व्हिलेजच्या काळात, आंतरराष्ट्रीय गुंतवणूकदार व्यवसायात निश्चितता आणि नफा असल्यासच गुंतवणूक करतील. ते म्हणाले, हे सर्व लक्षात घेऊनच धोरणनिर्मिती करण्यात येईल. यासंदर्भात केंद्र सरकारचे विविध विभाग समन्वयाने कार्य करीत आहेत, तसेच विविध राज्य सरकारांची पुरेसी मदत मिळत आहे.
खाण क्षेत्राबद्दल समग्र दृष्टिकोन बाळगण्याची गरज आहे कारण देशाला केवळ देशांतर्गत गरजा पूर्ण करणे आवश्यक नाही तर जागतिक उत्पादन केंद्र बनण्याच्या दिशेने कार्य करणे देखील आवश्यक आहे असे प्रधान म्हणाले . ते म्हणाले की, आपल्या कच्च्या मालाचे मूल्य टिकाऊपणासह चांगल्या प्रकारे साकार करता येईल आणि आत्मनिर्भरतेसाठी धोरणात्मक निश्चिततेचा मुल्य स्पर्धात्मकतेसह पाठपुरावा केला पाहिजे.
तंत्रज्ञानाचा जास्तीत जास्त वापर करणे, डिजिटलायझेशन, नवीन व्यवसाय प्रारुप, प्राथमिक व्यवस्थापनापासून कच्च्या मालाची खरेदी आणि मूल्यवर्धनापर्यंतच्या सर्व कामांमध्ये अधिक कार्यप्रवणता आणली पाहिजे, असे प्रधान म्हणाले. देशाला विपुल नैसर्गिक स्रोत तसेच मोठी बाजारपेठ लाभली आहे, या पार्श्वभूमीवर भारत अखंडित खाण परिसंस्था बनविण्यासाठी आणि या क्षेत्रात स्वावलंबी होण्यासाठी तयार आहे, असे ते म्हणाले.Jaydevi PS/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
माहिती आणि प्रसारण मंत्रालय
पंतप्रधानांनी 14 ऑगस्ट हा दिवस दरवर्षी "फाळणी वेदना स्मृती दिन" म्हणून पाळण्याचे घोषित केले
नवी दिल्ली, 14 ऑगस्ट 2021
देशाच्या फाळणीमुळे आपले प्राण गमावलेल्या आणि विस्थापित झालेल्या सर्वांना योग्य श्रद्धांजली म्हणून, त्यांच्या बलिदानाच्या स्मरणार्थ 14 ऑगस्ट हा दिवस "फाळणी वेदना स्मृती दिन" म्हणून पाळण्याचा निर्णय सरकारने घेतला आहे. या दिवसाची घोषणा भारतीयांच्या वर्तमान आणि भावी पिढ्यांना फाळणीच्या वेळी लोकांना सोसाव्या लागलेल्या वेदना आणि दुःखाची आठवण करून देईल. त्या अनुषंगाने ,सरकारने 14 ऑगस्ट हा "फाळणी वेदना स्मृती दिन" म्हणून घोषित केला आहे.
ट्वीट्स संदेशांच्या मालिकेत, पंतप्रधान नरेंद्र मोदी यांनी ही महत्वाची घोषणा केली
पंतप्रधान म्हणाले,
" फाळणीची वेदना कधीच विसरता येणार नाही. द्वेश आणि हिंसाचारामुळे आपल्या लाखो बंधू भगीनींना विस्थापित व्हावे लागले, आपला जीव गमवावा लागला. आपल्या लोकांच्या संघर्ष आणि बलिदानाच्या स्मरणार्थ 14 ऑगस्ट हा "फाळणी वेदना स्मृती दिन" म्हणून पाळला जाईल.
#PartitionHorrorsRemembranceDay  हा दिवस आपल्याला भेदभाव, वैमनस्य आणि द्वेशभावनेच्या विषाला संपवण्यासाठी प्रेरित करण्याबरोबरच एकता, सामाजिक सद्भावना आणि मानवी संवेदनाही सशक्त होतील".
15 ऑगस्ट ,1947 रोजी भारताने ब्रिटिश राजवटीपासून स्वातंत्र्य मिळवले.दरवर्षी 15 ऑगस्ट रोजी साजरा होणारा स्वातंत्र्य दिन हा कोणत्याही राष्ट्रासाठी आनंदाचा आणि अभिमानाचा प्रसंग असतो; मात्र , स्वातंत्र्याच्या गोडव्यासह फाळणीचे दुःखही येते. नव्याने स्वतंत्र झालेल्या भारतीय राष्ट्राच्या जन्माबरोबरच फाळणीच्या हिंसक वेदनाही होत्या ज्यांनी लाखो भारतीयांवर कायमचे व्रण सोडले आहेत.
फाळणीमुळे मानवी इतिहासातील सर्वात मोठ्या स्थलांतरांमुळे सुमारे 20 दशलक्ष लोक प्रभावित झाले. लाखो कुटुंबांना त्यांची वडिलोपार्जित गावे/शहरे सोडावी लागली आणि त्यांना निर्वासित म्हणून नवीन आयुष्य शोधावे लागले.
14 - 15 ऑगस्ट, 2021 च्या मध्यरात्री, संपूर्ण देश 75 वा स्वातंत्र्य दिन साजरा करत असताना, फाळणीची वेदना आणि हिंसा या देशाच्या आठवणीत खोलवर कोरलेली आहे. देश सर्वात मोठा लोकशाही आणि जगातील तिसऱ्या क्रमांकाची अर्थव्यवस्था होण्यासाठी पुढे वाटचाल करत असताना, देशाला भोगाव्या लागलेल्या फाळणीच्या वेदना कधीही विसरता येणार नाहीत . आपले स्वातंत्र्य साजरे करताना, हे कृतज्ञ राष्ट्र आपल्या प्रिय मातृभूमीच्या त्या सुपुत्रांनाही सलाम करत आहे ,ज्यांना हिंसाचाराच्या उन्मादात आपल्या प्राणांची आहुती द्यावी लागली.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 390
माहिती आणि प्रसारण मंत्रालय
“ज्यांची पूजा केली पाहिजे असे केवळ दोन देव आहेत, सिनेछायाचित्रकाराला हवी असलेली संधी आणि आणि चित्रणासाठी आवश्यक प्रकाश”: अनिल मेहता
गोवा/मुंबई, 27 नोव्हेंबर 2022
“ज्यांची पूजा केली पाहिजे असे केवळ दोन देव आहेत- संधी आणि प्रकाश”
“जोपर्यंत आपण त्यांचे निरीक्षण करत नाही, तोपर्यंत वस्तुनिष्ठ वस्तुस्थिती असे काही नसते”
“निरीक्षणाची आपली कृती, वस्तुस्थिती सुद्धा बदलू शकते”
अशी काही उद्बोधक वचने, राष्ट्रीय पुरस्कार विजेते  सिनेमॅटोग्राफर, लेखक, अभिनेता आणि दिग्दर्शक अनिल मेहता यांनी " सिनेछायाचित्रकाराचे आयुष्य परिभाषित करणारे सुविचार” म्हणून सांगितली.
गोव्यात सुरु असलेल्या 53 व्या इफ्फी दरम्यान, आज ‘गायडिंग लाईट्स’ या शीर्षकाखालील मास्टरक्लासमध्ये, अनिल मेहता यांनी, एका सिनेछायाचित्रकाराला भावणाऱ्या प्रतिमा कशा असतात, याचे वर्णन केले. प्रत्यक्ष व्यवहारात कां करतांना, सिनेछायाचित्रकाराला, अस्पष्टता, संधी, एखाद्या गोष्टीचा अन्वयार्थ आणि वैयक्तिक निवडी अशा गोष्टी मार्गदर्शक ठरत असतात, असे त्यांनी सांगितले.
मेहता यांनी आजवर अनेक गाजलेल्या चित्रपटांचे सिनेछायाचित्रण केले आहे. त्यात लगान , साथिया , कल हो ना हो , वीर-ज़ारा , कभी अलविदा ना कहना  आणि ए दिल है मुश्किल  अशा चित्रपटांचा समावेश आहे.
सिनेछायाचित्रणाची भाषाच वेगळी असते, असे ते म्हणाले. प्रमाण किंवा संख्येत अडकून राहणे, म्हणजे सिनेछायाचित्रण नाही, अशा भावना मेहता यांनी व्यक्त केल्या.
डीओपी साठी सर्वात मौल्यवान असं सल्ला कोणता द्याल? यावर उत्तर देतांना त्यांनी सांगितले की, की तुमच्या दिग्दर्शकाशी आधी तुम्ही मोकळेपणे संवाद सुरु करा आणि त्यातही ते काय म्हणतात हे लक्षपूर्वक ऐका. सिनेछायाचित्रण हे वरवर पाहता, तुम्ही किती जास्त लोकांशी बोलता, तुमच्या संसाधनांचा किती वापर करता आणि आपली कामे यशस्वी करुन घेता, असे तंत्र वाटत असले तरीही तुम्ही किती लक्षपूर्वक ऐकता यावर त्याचे यश अवलंबून असते,” असेही मेहता म्हणाले.
भारतातील व्हर्च्युअल निर्मितीबद्दल अनिल मेहता म्हणाले, "की ही व्हर्च्युअल निर्मिती प्रक्रिया नेमकी कुठे जाईल हे जाणून घेण्यासाठी आपण अद्याप त्यावर पुरेसे काम केलेले नाही.”
मेहता यांनी खामोशी, बदलापूर आणि सुई-धागा यांसारख्या त्यांच्या काही प्रसिद्ध चित्रपटांचे डीओपी पॉइंट-ऑफ-व्ह्यू यावेळी विशद केले. त्यांनी नवोदित सिनेमॅटोग्राफर/ डीओपी यांच्यासोबत शेअर केलेले काही विचार:
- "डीओपीने पटकथा वाचायला सुरुवात केल्यापासून कॅमेरा कसा ठेवायचा याचा विचार करण्याचा प्रयत्न केला पाहिजे."
- "जर तुम्हाला दृश्याची जाणीव असेल आणि काय करायचे हे माहित असेल तर तुमचे अर्धे काम झाले आहे."
- "एखाद्या दृश्याचा नाद/ताल कसा आहे, ते केवळ सिनेछायाचित्रकारालाच समजू शकते."
- "चित्रीकरण करतांना कधीतरीच, एखादे दृश्य समोर येते."
- अनिल मेहता यांना व्यक्तिशः त्यांना स्टोरीबोर्ड बनवायला आवडत नाही, असे त्यांनी सांगितले.PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 234
ग्राहक व्यवहार, अन्न आणि सार्वजनिक पुरवठा मंत्रालय
कृषी आणि प्रक्रिया केलेल्या अन्न उत्पादनांची निर्यात , 2021- 22 विरूद्ध 2020-21
2021-22 च्या खरीप विपणन हंगामात 725. 93 लाख मेट्रिक टन धानाची खरेदी 
1,42,282. 68 कोटी रुपये मूल्याच्या किमान आधारभूत किमतीचा 102. 29 लाख शेतकऱ्यांना फायदा
नवी दिल्ली, 7 मार्च 2022
गेल्या काही वर्षांप्रमाणेच 2021-22 च्या खरीप विपणन हंगामात शेतकऱ्यांकडून किमान आधारभूत किमतीप्रमाणे धानाची खरेदी सुरु आहे.
चंदिगढ, गुजरात, आसाम, हरियाणा, हिमाचल प्रदेश , जम्मू व काश्मीर, झारखंड, पंजाब, उत्तर प्रदेश, उत्तराखंड, तेलंगण , राजस्थान, केरळ, तामिळनाडू, कर्नाटक, पश्चिम बंगाल,  त्रिपुरा, बिहार, ओडिशा, महाराष्ट्र, पुदुच्चेरी, छत्तीसगढ, आंध्र प्रदेश आणि मध्य प्रदेश या राज्ये तसेच केंद्रशासित प्रदेशांत 2021-22 च्या खरीप विपणन हंगामात 6 मार्च 2022 पर्यंत 725. 93 लाख मेट्रिक टनाहून अधिक धानाची खरेदी झाली आहे.
आतापर्यंत 1,42,282. 68 कोटी रुपये मूल्याच्या किमान आधारभूत किमतीचा सुमारे 102. 29 लाख शेतकऱ्यांना फायदा झाला आहे.
Paddy Procurement in KMS 2021-22 / As on 07.03.2022)
|
|
State/UT
|
|
Quantity of Paddy Procurement 
|
|
No of farmers benefitted
|
|
MSP value 
|
|
ANDHRA PRADESH
|
|
3666874
|
|
565566
|
|
7187.07
|
|
TELANGANA
|
|
7022000
|
|
1062428
|
|
13763.12
|
|
ASSAM
|
|
69310
|
|
10098
|
|
135.85
|
|
BIHAR
|
|
4489069
|
|
642007
|
|
8798.58
|
|
CHANDIGARH
|
|
27286
|
|
1781
|
|
53.48
|
|
CHHATTISGARH
|
|
9201000
|
|
2105972
|
|
18033.96
|
|
GUJARAT
|
|
121865
|
|
25081
|
|
238.86
|
|
HARYANA
|
|
5530596
|
|
310083
|
|
10839.97
|
|
HIMACHAL PR.
|
|
27628
|
|
5851
|
|
54.15
|
|
JHARKHAND
|
|
429173
|
|
83493
|
|
841.18
|
|
J&K
|
|
40520
|
|
8724
|
|
79.42
|
|
KARNATAKA
|
|
149587
|
|
49836
|
|
293.19
|
|
KERALA
|
|
259095
|
|
103183
|
|
507.83
|
|
MADHYA PR.
|
|
4582610
|
|
661756
|
|
8981.92
|
|
MAHARASHTRA
|
|
1335973
|
|
474855
|
|
2618.51
|
|
ODISHA
|
|
5454793
|
|
1208900
|
|
10691.39
|
|
PUDUCHERRY
|
|
186
|
|
37
|
|
0.36
|
|
PUNJAB
|
|
18685532
|
|
924299
|
|
36623.64
|
|
NEF 
|
|
31250
|
|
14575
|
|
61.25
|
|
TAMILNADU
|
|
2157739
|
|
324576
|
|
4229.17
|
|
UTTAR PRADESH
|
|
6544306
|
|
945878
|
|
12826.84
|
|
UTTRAKHAND
|
|
1156066
|
|
56034
|
|
2265.89
|
|
WEST BENGAL
|
|
1603387
|
|
643401
|
|
3142.64
|
|
RAJASTHAN
|
|
7357
|
|
563
|
|
14.42
|
|
ALL INDIA TOTAL
|
|
72593203
|
|
10228977
|
|
142282.68N.Chitale/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
पोलाद मंत्रालय
भारत पोलाद 2019 – प्रदर्शन आणि परिषद उद्या मुंबईत
15 देशांमधल्या 250 हून अधिक कंपन्यांचा सहभाग
नवी दिल्ली, 21 जानेवारी 2019
भारत पोलाद 2019 प्रदर्शन आणि परिषद मुंबईत 22 ते 24 जानेवारी 2019 दरम्यान आयोजित करण्यात येणार आहे. पोलाद मंत्रालयाने आयोजित केलेल्या या परिषदेत 15 देशांमधल्या 250 हून अधिक कंपन्या सहभागी होणार आहेत. देशपरदेशातले 10 हजार उद्योग प्रतिनिधी या परिषदेला भेट देणे अपेक्षित आहेत. सूक्ष्म, लघू व मध्यम उद्योजकांपासून आंतरराष्ट्रीय स्तरावर नाव असलेल्या कंपन्या यात सहभागी होणार असून, पोलाद क्षेत्राच्या भविष्यातील विकासाबाबत यावर चर्चा होईल.
पोलाद उत्पादने, तंत्रज्ञान आणि पोलादनिर्मितीत जगभरातल्या सर्वोत्तम पद्धती प्रदर्शनात पाहायला मिळतील.
2018 मध्ये भारत जगातला दुसऱ्या क्रमांकाचा सर्वात मोठा कच्च्या पोलादाचा उत्पादक देश ठरला होता.
N.Sapre/S.Kakade/D. Rane
(Visitor Counter : 90
पंतप्रधान कार्यालय
पंतप्रधान नरेंद्र मोदी यांच्या रवांडा, युगांडा आणि दक्षिण आफ्रिका या देशांचा राजकीय दौरा
(नवी दिल्ली, 23 जुलै 2018
पंतप्रधान नरेंद्र मोदी रवांडा प्रजासत्ताक , युगांडा प्रजासत्ताक  आणि दक्षिण आफ्रिका प्रजासत्ताक  या देशांच्या राजकीय दौऱ्यावर असतील. भारतीय पंतप्रधानांनी रवांडाला भेट देण्याची ही पहिलीच वेळ आहे तर तब्बल 20 वर्षानंतर भारतीय पंतप्रधान युगांडाला भेट देणार आहेत. ब्रिक्स शिखर परिषदेच्या निमित्ताने पंतप्रधान दक्षिण आफ्रिकेला भेट देणार आहेत.
रवांडा आणि युगांडाच्या या अधिकृत दौऱ्यादरम्यान पंतप्रधान या दोन्ही देशांच्या राष्ट्रपतीसह द्विपक्षीय बैठका, प्रतिनिधी मंडळस्तरीय चर्चा आणि उद्योजक तसेच भारतीय समुदायाची भेट घेणार आहेत. रवांडामध्ये पंतप्रधान जेनोसाईड स्मारकाला भेट देतील आणि राष्ट्रपती पॉल कागने यांनी व्यक्तीश: सुरू केलेल्या ‘गिरींका’  या राष्ट्रीय सामाजिक सुरक्षा योजनेशी संबेधित उपक्रमात सहभागी होतील. पंतप्रधान युगांडाच्या संसदेलाही संबोधित करणार आहेत. भारतीय पंतप्रधानांनी युगांडाच्या संसदेला संबोधित करण्याची ही पहिलीच वेळ आहे.
पंतप्रधान दक्षिण आफ्रिकेच्या राष्ट्रपतींबरोबर द्वीपक्षीय बैठक घेणार आहेत. तसेच ब्रिक्स शिखर परिषद आणि ब्रिक्सशी संबंधित इतर बैठकांमध्येही सहभागी होणार आहेत. ब्रिक्स शिखर परिषदेदरम्यान सहभागी देशांसोबत द्वीपक्षीय बैठका घेण्याचेही नियोजन करण्यात आले आहे.
आफ्रिकेसोबत भारताचे आजवरचे संबंध उत्तम आहेत आणि दक्षिण आफ्रिकेमध्ये मोठ्या संख्येने असलेला भारतीय समुदाय, या गतिमान विकासाच्या भागीदारीत महत्त्वपूर्ण भूमिका बजावत आहे. पंतप्रधानांच्या दौऱ्यादरम्यान संरक्षण, व्यापार, संस्कृती, कृषी तसेच दुग्धव्यवसाय क्षेत्रातील सहकार्याबाबत दोन्ही देशांमध्ये सामंजस्य करार आणि करांरांवर स्वाक्षऱ्या होणार आहेत.
गेल्या काही वर्षांमध्ये आफ्रिकन देशांसोबत विविध क्षेत्रात आपले सहकार्य वाढले आहे. गेल्या चार वर्षांमध्ये राष्ट्रपती, उपराष्ट्रपती आणि पंतप्रधान स्तरावर दक्षिण आफ्रिकेचे 23 दौरे झाले असून भारताच्या परराष्ट्र धोरणात आफ्रिकेला नेहमीच प्राधान्य राहिले आहे. पंतप्रधानांच्या या रवांडा, युगांडा आणि दक्षिण आफ्रिकेच्या दौऱ्यामुळे आफ्रिकेन उपमहाद्वीपासह आपले संबंध अधिक दृढ होतील.
B.Gokhale/M.Pange/P.Kor
विज्ञान आणि तंत्रज्ञान मंत्रालय
जीआयटीए, द्विपक्षीय शैक्षणिक-उद्योग आणि शासकीय सहकार्याला प्रोत्साहन देऊन नवोन्मेष आणि औद्योगिक संशोधन आणि विकासासाठी सहायक : केंद्रीय मंत्री डॉ. हर्षवर्धन
केंद्रीय विज्ञान आणि तंत्रज्ञान, आरोग्य आणि कुटुंब कल्याण आणि पृथ्वी विज्ञान मंत्री डॉ. हर्ष वर्धन, यांनी जीआयटीए च्या 9 व्या स्थापना दिनानिमित्त व्हिडीओ संदेशाच्या माध्यमातून संबोधित केले. जागतिक नवोन्मेष आणि तंत्रज्ञान युति  ने द्विपक्षीय शैक्षणिक उद्योग आणि सरकारी सहकार्यांना प्रोत्साहन देऊन नवोन्मेष आणि औद्योगिक संशोधन आणि विकास यांचे सहायक म्हणून काम केले, हे त्यांनी यावेळी अधोरेखित केले.
“जीआयटीए च्या माध्यमातून डीएसटी इस्राईल, कोरिया, कॅनडा, फिनलँड, इटली, स्पेन आणि ब्रिटन यासारख्या जगातील काही नाविन्यपूर्ण देशांच्या सहकार्याने द्विपक्षीय औद्योगिक संशोधन व विकास प्रकल्पांच्या यशस्वी अंमलबजावणीत यशस्वी झाला आहे”, असे डिजिटल पद्धतीने कार्यक्रमाचे उद्घाटन करताना डॉ हर्षवर्धन यांनी सांगितले.
जागतिक नवोन्मेष आणि तंत्रज्ञान युति   आणि भारतीय उद्योग परिसंघ यांच्या तंत्रज्ञान विकास मंडळाच्या  दरम्यान पीपीपी) ने नुकताच सीआयआय हाईव्ह व्यासपीठावर ‘आत्मनिर्भर भारत’ संकल्पनेसह आपला 9 वा स्थापना दिन साजरा केला.
“या आव्हानात्मक काळाचा उपयोग भारताने स्वावलंबी होण्याची संधी म्हणून करावा या पंतप्रधानांच्या आवाहनाच्या अनुषंगाने आत्मनिर्भर भारतासाठी देशातील वैज्ञानिक वातावरणाला प्रोत्साहन देण्यात विज्ञान आणि तंत्रज्ञान मंत्रालय आघाडीवर आहे असे केंद्रीय मंत्री म्हणाले.
केंद्र सरकारच्या विज्ञान आणि तंत्रज्ञान विभागाचे  सचिव आणि प्रमुख अतिथी प्रा. आशुतोष शर्मा यांनी अनेक वर्षांत घडलेल्या मोठ्या बदलांबाबत माहिती दिली. आपण आत्मनिर्भर भारतला वगळू शकत नाही; जागतिक संशोधन आणि विकास पुरवठा शृंखलेचा एक भाग होण्यासाठी आणि जागतिक स्तरावर वितरण करण्यासाठी याला अधिक समाविष्ट करायला हवे असे शर्मा म्हणाले. तंत्रज्ञान विकास मंडळाचे  सचिव डॉ. नीरज शर्मा म्हणाले की, आगामी काळात टीडीबी आणि जीआयटीए मधील सहकार्य क्षेत्र वाढविण्याची त्यांची इच्छा आहे.
या कार्यक्रमात आंतरराष्ट्रीय भागीदार देशांच्या सहकार्याने यावर्षी पूर्ण झालेल्या तीन यशस्वी प्रकल्पांचा सत्कार करण्यात आला.
सूक्ष्म, लघु व मध्यम उद्योग मंत्रालयांचे अतिरिक्त विकास आयुक्त पीयूष श्रीवास्तव, विज्ञान आणि तंत्रज्ञान विभागाचे आंतरराष्ट्रीय सहकार प्रमुख एस.के. वार्ष्णेय, जीआयटीए मंडळाचे पहिले सदस्य व अध्यक्ष दीप कपूरिया, आणि हाय-टेक ग्रुप ऑफ कंपन्यांनीही या कार्यक्रमाल हजेरी लावली.
S.Tupe/S.Mhatre/P.Kor
संरक्षण मंत्रालय
संरक्षण मंत्री राजनाथ राजनाथ सिंह यांनी व्हिएतनाम दौऱ्याच्या अखेरच्या दिवशी व्हिएतनामच्या प्रशिक्षण संस्थांना दिली भेट
भाषा आणि माहिती तंत्रज्ञान प्रयोगशाळा स्थापन करण्यासाठी न्हा ट्रांग येथील हवाई दल अधिकारी प्रशिक्षण केंद्राला दहा लाख डॉलर्सचे सहाय्य प्रदान
व्हिएतनाम या दक्षिणपूर्व आशियाई देशाच्या तीन दिवसीय अधिकृत दौऱ्याच्या अखेरच्या दिवशी संरक्षण मंत्री राजनाथ सिंह यांनी 10 जून 2022 रोजी व्हिएतनामच्या प्रशिक्षण संस्थांना भेट दिली. उभय देशांमधील संरक्षण सहकार्य वाढवण्याच्या अनुषंगाने, व्हिएतनाम दौऱ्यावर असलेल्या राजनाथ सिंह यांनी न्हा ट्रांग येथील हवाई दल अधिकारी प्रशिक्षण केंद्राला भेट देऊन आपल्या दिवसभराच्या कार्यक्रमांची सुरुवात केली. या केंद्रात भाषा आणि माहिती तंत्रज्ञान प्रयोगशाळा स्थापन करण्यासाठी त्यांनी भारत सरकारच्या वतीने दहा लाख डॉलर्सचे सहाय्य प्रदान केले. व्हिएतनामच्या हवाई संरक्षण आणि हवाई दलाच्या कर्मचार्यांची भाषा आणि माहिती तंत्रज्ञान कौशल्ये अधिक बळकट करण्यासाठी प्रयोगशाळा महत्त्वपूर्ण योगदान देईल, अशी अपेक्षा त्यांनी या केंद्रातील कर्मचाऱ्यांना संबोधित करताना व्यक्त केली.
यानंतर ,राजनाथ सिंह यांनी न्हा ट्रांग येथील दूरसंचार विद्यापीठाला भेट दिली, या विद्यापीठात भारत सरकारने दिलेल्या 50 लाख अमेरिकी डॉलर्सच्या साहाय्याने आर्मी सॉफ्टवेअर पार्कची स्थापना केली जात आहे.सप्टेंबर 2016 मध्ये पंतप्रधान नरेंद्र मोदी यांच्या व्हिएतनाम दौऱ्यादरम्यान या आर्थिक सहाय्याची घोषणा करण्यात आली होती.
व्हिएतनामच्या दौऱ्यात, संरक्षणमंत्र्यांनी राष्ट्रीय संरक्षण मंत्री जनरल फान व्हॅन गिआंग यांच्याशी द्विपक्षीय चर्चा केली आणि व्हिएतनामचे राष्ट्रपती गुयेन झुआन फुक आणि पंतप्रधान फाम मिन्ह चिन्ह यांची भेट घेतली.
https://www.pib.gov.in/PressReleasePage.aspx?PRID=1831981
09 जून 2022 रोजी, श्री राजनाथ सिंह यांनी हे फोंग येथील हाँग हा या जहाज बांधणी कारखान्याला दिलेल्या भेटी दरम्यान व्हिएतनामला 12 अतिवेगवान संरक्षक नौका सुपूर्द केल्या.व्हिएतनामला भारत सरकारने प्रदान केलेल्या 10 कोटी अमेरिकी डॉलर्स संरक्षण कर्जसहाय्या अंतर्गत या या नौकांची बांधणी करण्यात आली आहे.
https://www.pib.gov.in/PressReleasePage.aspx?PRID=1832495
पंतप्रधान कार्यालय
ओदिशामध्ये बालासोर येथे दिलेल्या भेटीनंतर पंतप्रधानांनी प्रसारमाध्यमांना दिलेले निवेदन
एक भयंकर दुर्घटना झाली. अतिशय वेदनादायी आहे, अनेक राज्यांच्या नागरिकांनी या प्रवासात खूप काही गमावलं आहे. ज्यांनी आपले प्राण गमावले, ही गोष्ट दुःखद आणि वेदनादायक असून मन अस्वस्थ करणारी आहे.
ज्यांचे कुटुंबीय जखमी झाले आहेत, त्यांना उत्तम उपचार मिळावेत, यासाठी सरकार सर्वतोपरी मदत करण्यात कोणतीही कसर ठेवणार नाही. ज्यांना आपण गमावलं आहे, त्यांना परत आणता येणार नाही, पण सरकार त्यांच्या कुटुंबियांच्या दुःखात सहभागी आहे. सरकारच्या दृष्टीने ही दुर्घटना अत्यंत गंभीर असून, याबाबत सर्व प्रकारच्या चौकशीचे निर्देश देण्यात आले आहेत आणि यामध्ये जो कोणी दोषी आढळून येईल, त्याला कठोर शासन होईल, त्याला माफी मिळणार नाही.
ओदिशा सरकारने, इथल्या प्रशासनाच्या सर्व अधिकाऱ्यांनी, ज्यांनी या परिस्थितीत आपल्याकडच्या उपलब्ध साधन सामुग्रीच्या मदतीने लोकांना मदत करण्याचा प्रयत्न केला, इथल्या नागरिकांची देखील मी मनापासून प्रशंसा करतो, कारण त्यांनी या संकटकाळी रक्त दान असो, की बचाव कार्यात मदत असो, जे काही त्यांना शक्य असेल, ते सर्व करण्याचा प्रयत्न केला. विशेषतः, इथल्या युवकांनी रात्रभर परिश्रम केले.
इथल्या नागरिकांना देखील मी आदरपूर्वक नमन करतो, कारण त्यांच्या सहकार्यामुळेच मदत कार्याला वेग आणता आला. रेल्वे प्रशासनाने देखील आपली पूर्ण ताकद, संपूर्ण व्यवस्था पणाला लावून, बचाव कार्याला वेग यावा, लवकरात लवकर रेल्वे मार्ग कार्यान्वित व्हावा, आणि प्रवासी सेवा वेगाने पूर्वपदावर यावी, या तिन्ही गोष्टींचा विचार करून सुनियोजित प्रयत्न केले आहेत .
मात्र या दुःखद प्रसंगी, दुर्घटना स्थळाला भेट देऊन मी तिथल्या परिस्थितीची पाहणी करून आलो, रुग्णालयात दाखल झालेल्या जखमी प्रवाशांची विचारपूस केली, हे किती वेदनादायी होतं, हे व्यक्त करण्यासाठी माझ्याकडे शब्द नाहीत. पण, या दुःखद प्रसंगामधून लवकरात लवकर सावरण्याचं बळ परमेश्वर आपल्याला देवो. या दुर्घटनेमधून आपण बोध घेऊ, आणि नागरिकांच्या सुरक्षेला प्राधान्य देऊन आपल्या व्यवस्थेमध्ये सुधारणा घडवून आणू, असा मला विश्वास आहे. या दुःखद प्रसंगी अपघातग्रस्तांच्या कुटुंबियांसाठी आपण सर्वांनी प्रार्थना करूया.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- With 21.23 Lakh Tests, India sets a New Record again with Highest ever Tests Conducted in the last 24 hours
- Daily Positivity Rate Declines to 11.34%
- At 2.4 Lakh, Lowest Daily New Cases after 36 days
- Cumulative Vaccine Coverage exceeds 19.5Crore
- Oxygen Expresses delivery crosses 15000 MT of Liquid Medical Oxygen to the nation
#Unite2FightCorona
#IndiaFightsCorona
नवी दिल्ली/मुंबई, 23 मे 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासांत 21.23 लाखांहून अधिक चाचण्या पूर्ण करत, भारताने पुन्हा एकदा, एकाच दिवसात सर्वाधिक चाचण्यांचा करण्याचा नवीन विक्रम नोंदविला आहे. 20 लाखांहून अधिक चाचण्या करण्याचा हा सलग पाचवा दिवस आहे. 2020 च्या जानेवारीपासून भारताने दररोज चाचण्या करण्याच्या आपल्या क्षमतेत सुमारे 25 लाख पर्यंत उल्लेखनीय वाढ केली आहे. मागील 24 तासांत देशात एकूण 21,23,782 चाचण्या घेण्यात आल्या.
आणखी एक सकारात्मक बाब म्हणजे, सलग सातव्या दिवशी भारतातील दैनंदिन नवीन रुग्णसंख्येत 3 लाखांपेक्षा कमी रुग्णांची नोंद झाली आहे. गेल्या 24 तासांत 2,40,842 दैनंदिन नवीन रुग्णांची नोंद झाली. ही 17 एप्रिल 2021 नंतरची ही सर्वात कमी रुग्णसंख्या आहे, ज्यावेळी दैनंदिन नवीन रुग्णसंख्या 2.34 लाख इतकी होती.
भारतात सलग नवव्या दिवशी, दैनंदिन कोविडमुक्त होण्याऱ्या रुग्णांची संख्या, दररोज नोंद होणाऱ्या नवीन रुग्णांपेक्षा वाढत आहे. गेल्या 24 तासांत 3,55,102 रूग्ण कोविडमुक्त झाल्याची नोंद झाली. भारतात बरे झालेल्या एकूण रुग्णांची संख्या आज 2,34,25,467 वर पोहोचली आहे.रूग्ण बरे होण्याचा राष्ट्रीय दर 88.30% पर्यंत पोहोचला आहे.
दुसरीकडे, भारतातील एकूण सक्रिय रूग्णसंख्या आज 28,05,399 वर पोचली आहे. गेल्या 24 तासांत 1,18,001 ची घट नोंदवली गेली. आता देशातील एकूण रूग्णांपैकी 10.57% रूग्ण सक्रीय आहेत. भारताच्या एकूण सक्रिय रुग्णांपैकी 66.88% रूग्ण 7 राज्यांत आहेत.
राष्ट्रीय मृत्यु दर सध्या 1.13% इतका आहे. गेल्या 24 तासांत 3,741 मृत्यूंची नोंद झाली. त्यापैकी 73.88% मृत्यू दहा राज्यांत झाले. महाराष्ट्रात सर्वाधिक  मृत्यू झाले त्याखालोखाल कर्नाटकमध्ये 451 मृत्यूंची नोंद झाली.
देशभरात लसीकरण मोहिमेच्या तिसऱ्या टप्प्याअंतर्गत लसींच्या एकूण मात्रांनी 19.50 कोटींचा टप्पा ओलांडला आहे.
इतर अपडेट्स :
- मुंबईच्या संशोधक विद्यार्थ्यांनी कोरोना योद्ध्यांसाठी कल्पकतेने 'कोव्ह-टेक व्हेंटीलेशन प्रणाली' म्हणजे हवेशीर पीपीई किट्स तयार केल्या.
- भारत सरकारने आतापर्यंत राज्य आणि केंद्रशासित प्रदेशांना विनामूल्य आणि थेट खरेदी या दोन्ही माध्यमांद्वारे 21.80 कोटी पेक्षा अधिक  लसींच्या मात्रा प्रदान केल्या आहेत.
- राज्ये आणि केंद्रशासित प्रदेशांना आतापर्यंत, 16,630 ऑक्सिजन कॉन्सनट्रेटर्स, 15,961 ऑक्सिजन सिलिंडर्स, 19 ऑक्सिजन निर्मिती संयंत्र, 11,516 व्हेंटीलेटर्स/ बायपॅप, रेमडेसीविर इंजेक्शनच्या 6.9 लाख कुप्या त्वरेने वितरीत/रवाना करण्यात आल्या.
- भारतीय रेल्वेने आतापर्यंत देशातील विविध राज्यांत 936 हून अधिक टँकरमधून 15,284 मेट्रिक टन पेक्षा अधिक एलएमओचे वितरण केले असून, 234 ऑक्सिजन एक्सप्रेसने आपला प्रवास पूर्ण करत विविध राज्यांना दिलासा दिला आहे.
- संरक्षणमंत्र्यांच्या अध्यक्षतेखाली बारावीची परीक्षा आणि व्यावसायिक अभ्यासक्रमांच्या प्रवेश परीक्षा आयोजित करण्याबाबत आज राष्ट्रीय चर्चासत्र आयोजित केले होते.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118